Ajuntament de ... 

ORDENANÇA FISCAL NÚM. 23

TAXA PER LA PRESTACIÓ DEL SERVEI D’AJUDA A DOMICILI I ALTRES SERVEIS ASSISTENCIALS

Article 1r.- Fonament i naturalesa

A l’empara del previst als articles 57 i 20.4.n) del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la prestació del servei d’ajuda a domicili (SAD) i la realització d’altres activitats de caràcter assistencial dutes a terme pels serveis municipals.

Article 2n.- Fet imposable

Constitueix el fet imposable de la taxa la prestació del servei d’ajuda a domicili i la realització d’altres activitats assistencials sempre que es duguin a terme pels serveis municipals.

Article 3r.- Subjectes passius

1. Són subjectes passius de la taxa les persones que sol·licitin la prestació del servei o aquelles que resultin beneficiades o afectades per la realització de l’activitat assistencial que constitueix el fet imposable.

2. Els subjectes passius que resideixin a l’estranger durant més de sis mesos de cada any natural, estaran obligats a designar un representant amb domicili en territori espanyol, i a comunicar la designació a l’Ajuntament.

Article 4t.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

2. A l’article 6.2 d’aquesta Ordenança es contenen tarifes reduïdes aplicables quan els subjectes passius acreditin escassa capacitat econòmica.

Article 6è.- Quota tributària

1. La quota tributària es determinarà en funció de la tipologia de serveis assistencials que s’hagin sol·licitat o que s’utilitzin.

A aquest efecte, s’aplicaran les tarifes següents:
	I - Servei d’ajuda a domicili
	TARIFA/SERVEI

	INGRESSOS/PERSONA – EUR/mes
	

	Fins a ......
	Gratuït/.... €

	De ....... a .......
	.... €

	De ..... a ......
	.... €

	De ...... a .......
	.... €

	Més de ......
	.... €


	II - Altres serveis assistencials
	TARIFA/SERVEI

	..............................
	

	..............................
	

	..............................
	


2. En situacions d’escassa capacitat econòmica, que valorarà l’Àrea de Serveis Socials de l’Ajuntament, s’aplicaran les tarifes reduïdes següents:

	Tarifes reduïdes
	

	...........
	..... €

	...........
	..... €


Article 7è.- Meritació i període impositiu

1. La taxa pel servei d’ajuda a domicili es merita en el moment de sol·licitar el servei.

2. En les taxes per altres serveis assistencials, s’aplicaran els criteris següents:

a) Quan es tracti de serveis que s’han de dur a terme en un únic dia, la taxa es merita quan es presenta la sol·licitud del servei, que no es realitzarà sense que s’hagi efectuat el pagament de la taxa.
b) En el cas que la sol·licitud del servei s’estengui a diversos mesos, la taxa es meritarà en el moment en el qual s’iniciï la prestació del servei o la realització de l’activitat assistencial, i el període impositiu coincidirà amb la durada de la prestació dels serveis assistencials.

Amb caràcter previ a l’inici del servei s’haurà de dipositar l’import corresponent al pagament del primer període trimestral de prestació del servei.
Article 8è.- Règim de declaració i d’ingrés

1. La taxa s’exigirà en règim d’autoliquidació, que es presentarà i s’haurà d'abonar en el moment de sol·licitar el servei. 
2. En el cas de taxes per la realització activitats assistencials que s’estenguin a diversos mesos, el pagament de la taxa s’efectuarà dins els primers deu dies de cada trimestre natural. L'interessat podrà sol·licitar en les oficines municipals el pagament trimestral mitjançant domiciliació bancària.

3. Quan es cessi en la recepció del servei, es retornarà al subjecte passiu la quantia dipositada i no aplicada al pagament de la taxa o d’altres responsabilitats.

Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
